
Tasg 1: Dewis stori addas i’w chyflwyno i grŵp o blant gan nodi’r rhesymeg dros ddewis y stori honno a’r prif nodau ynghlwm wrth ddewis y stori. Dylid nodi’r gynulleidfa arfaethedig, a’r math o gyfleoedd addysgu iaith y byddai’r stori yn eu cynnig. Paratoi un adnodd sy’n seiliedig ar y stori ac yn addysgu’r Gymraeg fel ail iaith neu fel iaith gyntaf. (hyd at 250 gair)

    Dewisaf y stori ‘Syrpréis Handa’ ar gyfer y darlleniad yma. Mae thema’r stori yn berthnasol oherwydd mae’n ynghlwm efo thema’r hanner tymor y dosbarth: Affrica. Hefyd, mae Handa’n yn blentyn felly maent yn gallu cydymdeimlo â hi. Bydd plant yn y dosbarth Meithrin yn gallu perthnasu efo rhoi anrhegion i’w ffrindiau, fel mae Handa’n gwneud.
Mae yna llawer o nodweddion iaith trwy gydol y stori: cyflythreniad, cwestiynau, atalnodi, ailadrodd, patrymau, geirfa, collgair. Amlyga Estyn ei bod hi’n arfer effeithiol i ddatgelu testun safonol i blant o ddechrau eu gyrfaoedd addysgiadol, “cynnig cyfleoedd i blant glywed a gweld testunau Cymraeg…maent yn deall bod print yn cynnwys neges, er enghraifft trwy ddilyn llyfrau stori deniadol”, (Estyn, 2013, tud 19). Teimlaf fod y llyfr yn gyfoethog llawn o nodweddion iaith y gall y plant dod yn fwy cyfarwydd efo yn ystod eu hamser yn y Cyfnod Sylfaen. Credaf bydd yr ailadrodd, patrymau a chyflythreniad yn gymorth wrth i’r plant ymarfer patrymau brawddegau, er enghraifft: “Fy hoff ffrwyth i yw…Fy hoff anifail i yw…”. Mi fydd y cymorth yma’n eu sgaffaldio hwy yn y gweithgaredd dilynol. 
   Wrth ddefnyddio’r mat a’r Bee-bot, bydd y plant yn trafod pa ffrwyth yw ei hoff sydd ar y mat Bee-Bot; wedyn, byddent yn codio’r bee-bot i’r llun o’r ffrwyth yna. Ar ôl hynny, gofynnaf iddynt i ymarfer y patrwm frawddegau uchod. Gobeithiaf fydd y gweithgaredd yn atgyfnerthu’r Fframwaith Llythrennedd wrth hybu sgwrs ar lafar e.e. ‘beth yw eich hoff ffrwyth chi?’Cyflwynir y stori wrth sganio’r llyfr a rhoi’r tudalennau ar bwerbwynt er mwyn i’r plant gallu ddilyn y testun yn hawdd ac i alluogi bob un ohonynt i weld y lluniau.









Tasg 3: Adfyfyriad ysgrifenedig ar dasg 2.


   Grŵp o blant dosbarth Meithrin sydd yn cymryd rhan yn y darlleniad o’r stori a’r gweithgaredd dilynol. Mae’r grŵp o blant yn gymysgedd o blant sy’n mynychu’r dosbarth Meithrin llawn-amser a rhan-amser. Mae pob plentyn yn y fideo yn dod o gartrefodd di-gymraeg. Ar ôl y darlleniad o’r stori, penderfynais baratoi gêm efo’r Bee-bot gan yr oeddwn yn gwybod bod y plant yn mwynhau’r Bee-bot o brofiad blaenorol, a bydd eu defnydd yn sicrhau ymrwymiad a chyfranogiad y plant. Dyma ran o fy nghynllun wers ar gyfer y gweithgaredd yma, “Pan fyddent yn anfon y Bee-Bot i ffrwyth penodol, ynganir y patrwm frawddeg ‘Fy hoff ffrwyth i yw…’. Llythrennedd ( FfLlRh)  Mynegi mwynhad neu ddiddordeb. Trafod llun mewn termau syml”, (Llywodraeth Cymru, 2008). 

   Ar y cyfan, credaf yr oedd y darlleniad a’r gweithgaredd yn llwyddiannus. Yn ystod y darlleniad, mae’n amlwg fod y plant yn awyddus i rannu eu hoff ffrwyth nhw, ac yn gyffrous i weld y gwahanol anifeiliaid sydd yn ymddangos yn y llyfr. Ond, wrth edrych nôl ar y ffilm, gwelais wallau ac amryfuseddau wrth baratoi a chyflawni’r dasg. 

   Teimlaf yr oedd yna rhai elfennau o’r dasg aeth yn dda; yn gyntaf, roedd yr arddull o sganio tudalennau’r llyfr a'u rhoi ar y bwrdd gwyn rhyngweithiol yn ffordd effeithiol o gael y plant i ymrwymo efo’r stori. Roedd y lluniau lliwgar yn hybu sgwrs ymhlith y plant ac yr oeddwn yn awyddus i ddweud beth yr oeddent yn ei weld yn y lluniau, er enghraifft: sawl ffrwyth oedd yn y llun a pha anifail yr oedd yn cymryd y ffrwythau. Yn ail, mae’n amlwg i weld fod y plant yn datblygu a datblygu eu geirfa Cymraeg yn naturiol wrth wrando ar y stori, er enghraifft: mae’r plant yn awyddus i ddweud enw’r anifail, ac yn awyddus i ddarganfod enwau’r anifeiliaid anghyfarwydd fel yr estrys.
  
     Yn ogystal â hynny, defnyddiais y cwestiynau a oedd yn y testun er mwyn hybu sgwrs rhyngddo fy hun a’r plant, “pa ffrwyth yw dy hoff ffrwyth di?” er enghraifft, ac yr oeddent yn awyddus i ymateb. Yn yr un modd, ni ddefnyddiais y cyfle o gael y plant i ymarfer ynganu’r patrwm brawddeg eu hunain yn hytrach a dim ond ateb yn Gymraeg i fy nghwestiwn i. Noda  Thomas, Apolloni, Parry, (2018, tud: 10) fod “the teacher does most of the talking..with pupils having little opportunity for sustained production (Ó Duibhir, 2018, tud. 36)”. Tra fod y safbwynt yma efallai’n gywir, mae’ awduron hefyd yn argyhoeddedig fod “Listening to teacher input…allow children to develop a working knowledge of the language,”, (Thomas, Lewis ac Apolloni, 2012, tud. 257). Yn deillio o’r safbwynt hyn felly yw’r angen am y ffordd ymlaen o ran rôl athro/athrawes wrth hybu llafar plant yn yr iaith Gymraeg.
Fel mewn llawer o agweddau o fewn addysg, mae angen pwyso a mesur pa strategaeth i’w defnyddio yn seiliedig ar y sefyllfa a lefel cyrhaeddiad a hyder ynglŷn â’u defnydd o’r iaith Gymraeg. Yr ateb posib yw’r defnydd o’r ‘Sociocultural Theory’, sydd yn defnyddio theori Vygotsky (Llywodraeth Cynulliad Cymru, 2008, tud 30) o sgaffaldio’r dysgwyr sydd yn “Language learning is social mediation between the learner…acquired knowledge becomes internal”, (Cook, V .J, 2008, tud. 230). Y gobaith felly wrth bwyso a mesur a defnyddio’r strategaeth o sgaffaldio yn briodol, bydd yn siapio a chreu dygwyr hyderus fel rhan o’r pedwar ddiben yr Athro Graham Donaldson, “unigolion iach, hyderus sy’n barod i fyw bywyd…fel aelodau gwerthfawr o gymdeithas”, (Donaldson, 2015, tud.113). 

    Elfen arall o’r dasg a oedd yn siomedig oedd y ffaith ni chywirais y ferch wnaeth dweud “hoff ffrwyth i yw” yn lle “Fy hoff ffrwyth i yw…”. Awgryma rhai ni ddylent gywiro iaith dysgwyr, “Model the correct vocabulary without correcting the child”, (BAIN, J., JAMES, D. and HARRISON, M., 2015, tud 331).  Wedi dweud hyn, dengys yr esiamplau canlynol fod rôl ddefnyddiol o gywiro gramadeg o fewn addysgu a dysgu iaith ychwanegol, “most students felt that oral correction was necessary for language learning, but they disagreed on when and how it should be done”, (Loewen, Shawn, et al., 2009, tud. 93). Yn wyneb hyn, mae angen pwyso a mesur pa weithred sydd fwyaf perthnasol ac effeithiol ar gyfer pob dysgwr yn eich gofal, “trafod yr ymadrodd gyda’r plentyn mewn modd adeileddol” (Thomas, Apolloni, Parry, 2018, tud. 7).  Down i’r casgliad bod angen cyfuno’r ddwy strategaeth yma er mwyn magi hyder a datblygiad llafar plentyn. Y ffordd ymlaen wrth hybu sgiliau llefaredd yw modeli iaith gywir a safonol ar bob achlysur o fewn yr amgylchedd dysgu a gwybod pryd i gywiro iaith plentyn a sut i fynd ati i wneud hynny, er enghraifft: mewn ffordd sensitive ac nid mewn ffordd niweidiol i’w hyder. 

    Ar gyfer y dyfodol, mi fyddaf yn dewis yr un fath o destun. Ar y cyfan, gellir dadlau fod y fath o destun yma’n berthnasol oherwydd eu defnydd o ailadrodd a lluniau. Awgryma Adolygiad Rose (Rose, 2006, tud 30) “children were thereby getting the idea that print carried a message that could be read separately, for example, from the attractive pictures”. Credaf felly bydd y lluniau yn sgaffaldio cyd-destun y testun i’r plant, a fydd yn hybu sgwrs fwy dilys. Ar yr un pryd dylid nodi’r cyfyngiadau sonia’r adroddiad, “beginners being encouraged to infer from pictures the word they did not immediately recognise from the text. This was often done well before they had sufficient time to decode”, (Rose, 2006, tud 37). Er fod yr ymchwil hyn yn seiliedig ar ddarllenwyr cynnar, gellir ddadlabod hi’n wir am siaradwyr Cymraeg cynnar. Yn ogystal, mae’n bwysig cofio bod y rhan siomedig bwysicaf oedd fy niffyg ymchwilio gwahanol stratagaethau addysgu a’r buddiau a chyfyngiadau wrth addysgu a datblygu llafaredd. Cyflwyna Estyn Ysgol y Fenni ei arfer effeithiol wrth ddatblygu llafaredd eu disgyblion, “ddefnydd o ystymiau corfforol i atgyferthu patrymau ac ymadroddion iaith. Mae’r ystymiau yn gweithredu fel ‘aide memoire’”, (Estyn, 2017). 
Felly, yn y dyfodol mi fyddaf yn modeli ystumiau corfforol er mwyn hybu defnydd a chywirdeb ymadroddion iaith bob dydd, er enghraifft: pwyntio at eich hun gyda’u bysedd wrth ddweud “Rwy’n hoffi…”. 
    Un ffordd o sicrhau gwelliant yn y dyfodol yw disgwyl safon gwybodaeth pwnc uwch gan ein hathrawon yn y dyfodol, “mae ei angen math o addysg gychwynnol athrawon sy’n eang ac nid yn gyfyngedig, sy’n rhoi i’r athrawon eu hunain y sgiliau, yr wybodaeth a’r awydd i arwain y newidiadau angenrheidiol”, (Furlong, 2015, tud 43). Er mwyn meithrin a datblygu dysgwyr hyderus wrth siarad yr iaith Gymraeg, mae angen i Gymru hyfforddi a chymhwyso darparwyr addysg hyderus a gwybodus wrth fagi sgiliau llefaredd eu hun. Mae gen i gyfrifoldeb fel myfyrwraig ac athrawes y dyfodol i ddarllen ac astudio llenyddiaeth ddefnyddiol a fydd yn fy nghefnogi a gwella fy ngwybodaeth a dealltwriaeth o hybu iaith lafar plant o 3-11 oed. Yn y cyd-destun yma, mae gen i gyfrifoldeb i hybu hyder plant di-gymraeg. Ond, y gwirionedd yw bod pob plentyn efo anghenion llefaredd personol ac unigol. Felly, mae gen i hefyd gyfrifoldeb i fynychu diwrnodau a chyrsiau hyfforddiant a chynhelir i athrawon, “Pan fo ymarferwyr mewn ysgolion a lleoliadau’n derbyn hyfforddiant a chymorth rheolaidd, maent yn aml yn teimlo’n fwy hyderus wrth addysgu’r Gymraeg”, (Estyn, 2013, tud 49). Mae’r dadleuon a roddir ger bron yn dangos yn glir fod gen i’r cyfrifoldeb pennaf fel yr athrawes dosbarth dros lwyddiant llefaredd y dysgwyr. Yr unig ffordd i wneud hyn yw caffael ar wybodaeth berthnasol a phriodol er mwyn magi a datblygu sgiliau llafar fy nisgyblion yn y ffordd gorau a gallaf. 

    I gloi, mi fyddaf yn cadw’r lefel o fodeli a defnyddiais yr un peth, fel y mae strategaeth y Dull Trochi (Mudiad Meithrin) yn awgrymu athrawon i wneud. Amlyga’r adroddiad Cymraeg 2050 fod angen “sicrhau gweithlu sydd â sgiliau ieithyddol cadarn ac sy’n gallu ysbrydoli ac ysgogi dysgwyr yn hanfodol i lwyddiant y strategaeth,” (Llywodraeth Cymru, 2017, tud 43). Felly, ar gyfer y dyfodol mi fyddaf yn parhau i ddatblygu fy sgiliau llafaredd fy hun a fy nealltwriaeth a gwybodaeth pwnc o addysgu Cymraeg llafar i blant o gartrefi di-gymraeg. Tro nesaf mi fyddaf yn defnyddio mwy o ystumiau a rhoi fwy o gyfle i’r plant i ymarfer yr ymadroddion iaith yn ogystal â chlywed fy hun yn eu dweud hwy. Yn ogystal â hyn, mi fyddaf yn gweithredu ar arfer effeithiol a noda gan Estyn yn ei adroddiad blynyddol, “mae’r plant yn cael cyfle i siarad mewn gweithgareddau dosbarth ac mewn grwpiau”, (Estyn, 2014, tud 14). Wrth iddynt chwarae, mi fyddaf yn gwneud yn sicr bydd y plant dan fy ngofal yn cael y siawns i siarad gyda’i gilydd ac i ymarfer ymadroddion iaith yn ogystal â chlywed fy hun yn modeli’r iaith. 

